સોલાર મિશનનો હેતું સૂર્યનો અભ્યાસ કરવાનો છે. તેના માટે ૩૭૮ કરોડનું બજેટ ફાળવવામાં આવ્યું છે. જિતેન્દ્ર સિંહેએ કહ્યું હતું કે, ભારતે સ્પેસ માર્કેટમાં પ્રવેશ કરી લીધો છે અને તાજેતરમાં સિંગાપોરના છ ઉપગ્રહોને લોન્ચ પણ કરી બતાવ્યાં છે. જેનાથી ભારતને ૨.૬ મિલિયન યુરોની કમાણી થશે. આદિત્ય એલ-૧ મિશન સૂર્ય અને પૃથ્વીની આસપાસનો અભ્યાસ કરશે. જે પૃથ્વીથી લગભગ ૧૫ લાખ કિલોમીટર દુર છે. આ મિશનમાં સાત પેલોડ હશે જેમાં એક કોર્નોગ્રાફનો પણ સમાવેશ થાય છે. જેનાથી સૂર્યના બાહ્ય સ્તરના તેજચક્રનું પણ નિરીક્ષણ થઈ શકે છે.